Document ID: 31987R3987

Komisjoni määrus (EMÜ) nr 3987/87,
22. detsember 1987,
millega muudetakse seoses koondnomenklatuuri kehtestamisega teatavaid määrusi, millega kindlustatakse muna- ja kodulinnulihaturgude ühise korralduse ühine rakendamine
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3985/87, [2] eriti selle artikli 15 lõike 1 teist lõiku,
võttes arvesse nõukogu 22. detsembri 1987. aasta määrust (EMÜ) nr 3907/87, millega muudetakse määrust (EMÜ) nr 2777/75 kodulinnulihaturu ühise korralduse kohta, [3] eriti selle artiklit 2,
ning arvestades, et:
vastavalt määruse (EMÜ) nr 2658/87 artikli 5 lõike 1 teisele lõigule teeb komisjon koondnomenklatuuri alusel tehnilised kohandused ühenduse õigusaktides; sisulised muudatused kodulinnulihasektoris tehakse vastavalt määruse (EMÜ) nr 3907/87 artiklile 2 nõukogu määruse (EMÜ) nr 2777/75 [4] artiklis 27 sätestatud korras;
nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta [5] on muudetud komisjoni määrusega (EMÜ) nr 4000/87, [6] millega on kohandatud kõnealuses määruses esinevate kaupade ja tariifirubriikide kirjeldusi vastavalt koondnomenklatuurile;
mitmeid muna- ja kodulinnulihaturu korralduse ühiseid rakendusmäärusi tuleb kohandada tehnilistest ja kodulinnulihasektori puhul ka teatavatest sisulistest aspektidest, et võtta arvesse uue koondnomenklatuuri kasutamist, mis põhineb kaupade kirjeldamise ja kodeerimise harmoneeritud süsteemil, millega on kavas asendada 15. detsembri 1950. aasta tollitariifistiku kaupade liigituse nomenklatuuri konventsioon;
selliseid muudatusi nõudvate tekstide hulka ja sisu arvesse võttes tuleks kõik muudetavad määrused koondada ühte muutmismäärusesse;
käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjoni 3. oktoobri 1972. aasta määruse (EMÜ) nr 2164/72 (Bulgaariast imporditavate munade ning tapetud kanade ja hanede suhtes lisamaksu määramata jätmise kohta) [7] artikkel 1 asendatakse järgmisega:
"Artikkel 1
Määruste (EMÜ) nr 2771/75 ja (EMÜ) nr 2777/75 artikli 3 kohaselt kindlaksmääratud impordimaksudele ei lisandu lisasummat järgmiste Bulgaariast pärit ning sealt toodud toodete puhul:
CN-kood | Kirjeldus |
0207 | Rubriigis 0105 esitatud kodulindude värske, jahutatud või külmutatud liha ja söödav rups: |
020710 | - tükeldamata kodulinnud, värsked või jahutatud: |
| - - kanad liigist Gallus domesticus: |
02071011 | - - - kitkutud ja roogitud, pea ja jalgadega, nn 83 % kanad |
02071015 | - - - kitkutud või puhastatud, ilma pea ja jalgadeta, kuid kaela, südame, maksa ja pärismaoga, nn 70 % kanad |
02071019 | - - - kitkutud ja puhastatud, ilma pea, jalgade, kaela, südame, maksa ja pärismaota, nn 65 % kanad, või muul kujul |
| - - haned: |
02071071 | - - - kitkutud, veretustatud, puhastamata, pea ja jalgadega, nn 82 % haned |
02071079 | - - - kitkutud ja puhastatud, ilma pea ja jalgadeta, südame ja pärismaoga või ilma, nn 75 % haned, või muul kujul |
| - tükeldamata kodulinnud, külmutatud: |
020721 | - - kanad liigist Gallus domesticus: |
02072110 | - - - kitkutud ja puhastatud, ilma pea ja jalgadeta, kuid kaela, südame, maksa ja pärismaoga, nn 70 % kanad |
02072190 | - - - kitkutud ja puhastatud, ilma pea, jalgade, kaela, südame, maksa ja pärismaota, nn 65 % kanad, või muul kujul |
020723 | - - pardid, haned ja pärlkanad: |
| - - - haned |
02072351 | - - - - kitkutud, veretustatud, puhastamata, pea ja jalgadega, nn 82 % haned |
02072359 | - - - - kitkutud ja puhastatud, ilma pea ja jalgadeta, südame ja pärismaoga või ilma, nn 75 % haned, või muul kujul |
040700 | Koorega linnumunad, värsked, konserveeritud või kuumtöödeldud: |
| - kodulindude munad: |
04070030 | - - muud (v.a haudemunad)" |
Artikkel 2
Komisjoni 26. veebruari 1973. aasta määruse (EMÜ) nr 572/73 (millega määratakse kindlaks muna- ja linnulihatooted, mille puhul on õigus saada eksporditoetuste eelkinnitust, [8] viimati muudetud määrusega (EMÜ) nr 1916/86 [9]) lisa asendatakse käesoleva määruse I lisaga.
Artikkel 3
Nõukogu 29. oktoobri 1975. aasta määruse (EMÜ) nr 2782/75 (haudemunade ja kodulindude tibude tootmise ja turustamise kohta, [10] viimati muudetud määrusega (EMÜ) nr 3494/86 [11]) artikli 1 lõige 1 ning lõike 2 esimene osa asendatakse järgmisega:
"1. Haudemunad - kaupade koondnomenklatuuri alamrubriikidesse 04070011 ja 04070019 kuuluvate kodulindude munad, mis on mõeldud tibude tootmiseks ja mis on liigitatud linnuliigi, -kategooria ja -tüübi alusel ning tähistatud vastavalt käesoleva määruse sätetele.
2. Tibud - kaupade koondnomenklatuuri alamrubriikidesse 010511 ja 010519 kuuluvad eluskodulinnud kaaluga kuni 185 grammi, kes jagunevad järgmistesse kategooriatesse."
Artikkel 4
Komisjoni 18. jaanuari 1980. aasta määruse (EMÜ) nr 109/80 (muna- ja kodulinnulihasektori teatavate toodete eksporditoetuse alammäära kohaldamise kohta, [12] muudetud määrusega (EMÜ) nr 1475/80 [13]) artikli 1 esimene osa asendatakse järgmisega:
"Toetuse kindlaks määramata jätmist kaupade koondnomenklatuuri alamrubriikidesse 010511 ja 010519 ning rubriikidesse 0207 (välja arvatud alamrubriigid 020731, 02073990 ja 020750), 0407 ja 0408 kuuluvate toodete eksportimiseks Ameerika Ühendriikidesse ei võeta arvesse."
Artikkel 5
Komisjoni 18. detsembri 1981. aasta määruse (EMÜ) nr 3652/81 (milles sätestatakse toetuste eelkinnitussertifikaatide süsteemi kohaldamise üksikasjalikud eeskirjad kodulinnuliha- ja munasektoris, [14] viimati muudetud määrusega (EMÜ) nr 1917/86 [15]) lisa asendatakse käesoleva määruse II lisaga.
Artikkel 6
Käesolev määrus jõustub 1. jaanuaril 1988.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 1987

Labels: 3
17
6